Сёньня ў Палацы Рэспублікі ў Менску адкрыўся чарговы сталы сэмінар кіроўнага апарату рэспубліканскіх і мясцовых дзяржаўных органаў, гэтым разам прысьвечаны сацыяльным пытаньням. Гэткая форма навучаньня чыноўнікаў дзейнічае ўжо сем гадоў. Пленарныя двухдзённыя паседжаньні праводзяцца кожныя тры месяцы, уключаючы тэарэтычныя і практычныя заняткі.